BJCHI ตั้งเป้าปี 59 กำไรโตต่อเนื่องไม่ต่ำกว่า 15% ตุนงานในมือแล้วกว่า 3.7 พันลบ.
BJCHI ตั้งเป้าปี 59 กำไรโตต่อเนื่องไม่ต่ำกว่า 15% ตุนงานในมือแล้วกว่า 3.7 พันลบ.ขณะที่อยู่ระหว่างรอลุ้นผลการประมูลงาน High Potential อีกกว่า 6.5 พันล้านบาท คาดว่าจะทราบผลการประมูลอีกหนึ่งโครงใหญ่ได้ในประมาณเดือนเมษายน 2559
25 ก.พ. 2559

นายยู ยูน ประธานเจ้าหน้าที่ฝ่ายการเงินและบัญชี บริษัท บีเจซี เฮฟวี่ อินดัสทรี จำกัด (มหาชน) หรือ BJCHI เปิดเผยว่า ในปี 59 ตั้งเป้ากำไรเติบโตต่อเนื่องโดยไม่ต่ำกว่า 15% จากปีก่อนที่มีกำไรสุทธิ 1,320 ล้านบาท ซึ่งปัจจุบันบริษัทมีปริมาณงานในมือ (Backlog) แล้ว มูลค่าประมาณ 3,700 ล้านบาท
ขณะที่บริษัทอยู่ระหว่างรอลุ้นผลการประมูลงาน High Potential อีกกว่า 6,500 ล้านบาท คาดว่าจะทราบผลการประมูลอีกหนึ่งโครงใหญ่ได้ในประมาณเดือนเมษายน 2559 และถึงแม้ว่าราคาน้ำมันในตลาดโลกจะผันผวนแต่แผนการลงทุนในอุตสาหกรรมหนักทั่วโลกยังเกิดขึ้นต่อเนื่อง จึงเชื่อมั่นว่าบริษัทจะสามารถเติบโตได้ตามเป้าหมายที่วางไว้เช่นเดิม
 